डोनाल्ड फेदरस्टोन को प्लास्टिक पिंक लेमिंगो लॉन के आविष्कार के लिए जाना जाता है। डोनाल्ड और उनकी पत्नी नैंसी पिछले 35 सालों से हर दिन मैचिंग के कपड़े पहन रहे हैं। कोई पार्टी हो या ऑफिस जाना हो वह हमेशा एक से कपड़ों में नजर आते हैं। डोनाल्ड कहते हैं इसकी शुरुआत तब हुई जब मुझे बिजनेस के सिलसिले में बाहर जाना पड़ता था। एक जैसे कपड़े पहनने से हमें दूरी का अहसास कम होता था।
डोनाल्ड दंपत्ति इतने लंबे वक्त से ऐसा कर रहे हैं कि अब उन्हें यह बात सामान्य लगती है। नैंसी फेदरस्टोन कहती हैं जब हम किसी पार्टी में जाते हैं हम भी अन्य किसी जोड़े की तरह चर्चा करते हैं कि क्या पहना जाए? अंतर सिर्फ इतना है कि हम हमेशा एक सा दिखना चाहते हैं। कुछ लोगों को यह अजीब लगता है।
मगर, इंसान के तौर पर हमारी अपनी-अपनी पहचान है एक जैसे कपड़े पहनने से इस पर कोई प्रभाव नहीं पड़ता है। बल्कि ऐसा करने से मैं खुद को डोनाल्ड के और भी करीब महसूस करती हूं। हमने सोचा नहीं था कि अपनी ऐसी जीवनशैली की वजह से एक दिन हम मशहूर हो जाएंगे।
hin_Deva hin_Deva hin_Deva